Diari Oficial de la Generalitat Valenciana


Sumari del DOGV 8346, del 25-07-2018 (2018/7331)

ACORD de 20 de juliol de 2018, del Consell, pel qual s'autoritza adquirir compromisos de despesa a càrrec d'exercicis futurs, imputables al capítol 7 del programa 141.10, Administració de justícia, línia de transferències T8408, de la Conselleria de Justícia, Administració Pública, Reformes Democràtiques i Llibertats Públiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7331


Data del document
:   20-07-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de juliol de 2018, del Consell, pel qual s'autoritza adquirir compromisos de despesa a càrrec d'exercicis futurs, imputables al capítol 7 del programa 141.10, Administració de justícia, línia de transferències T8408, de la Conselleria de Justícia, Administració Pública, Reformes Democràtiques i Llibertats Públiques. [2018/7331]  
El pressupost de la Conselleria de Justícia, Administració Pública, Reformes Democràtiques i Llibertats Públiques inclou, en l'annex d'inversions del programa 141.10, Administració de justícia, una previsió de 6.289.530 euros per a construcció d'edificis d'administració de justícia, no obstant això, per a dur a terme la construcció dels palaus de justícia de Gandia i Torrent, on situar els diferents òrgans judicials existents en l'actualitat en ambdues localitats, s'ha previst delegar les competències als ajuntaments de tots dos municipis, en aplicació del que estableix la disposició addicional primera de la Llei 21/2017, de 28 de desembre, de mesures fiscals, de gestió administratius i financera i organització de la Generalitat, que preveu la delegació de competències per part del Consell o de les persones titulars dels departaments competents, en les entitats locals, en matèria d'obres, gestió i manteniment d'instal·lacions i infraestructures la titularitat de les quals és de la Generalitat.  
  
Per ser els ajuntaments, una vegada acceptada la delegació, els que realitzaran les obres i, atés que no hi ha crèdit inicial en el capítol 7 del programa, s'està tramitant simultàniament una modificació pressupostària per la qual s'habilita el capítol i una línia de subvenció que els done cobertura, alhora que, per tractar-se d'obres amb una durada prevista de cinc anualitats i atenent el que disposa l'article 40.1 de la Llei 1/2015, de 6 de febrer, d'hisenda pública, sector públic instrumental i subvencions, es requereix l'autorització del Consell per a adquirir compromisos a càrrec d'exercicis futurs, d'acord amb el procediment previst en l'apartat 4 d'aquest article 40.  
En conseqüència, i en virtut del que disposa l'article 40.1 i 4 de la Llei 1/2015, de 6 de febrer, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, prèvia deliberació, en la reunió de 20 de juliol de 2018,  
  
  
ACORDA  
  
Autoritzar l'adquisició de compromisos de despesa plurianual d'acord amb l'article 40.1 de la Llei 1/2015, a càrrec del capítol 7, línia T8408, «Finançament delegació de competències per a la construcció d'infraestructures en matèria d'administració de justícia» de l'annex de transferències i subvencions de capital, del programa 141.10, Administració de justícia, d'acord amb el detall següent:  
  
Exercici Límit autoritzat  
0028 517.639,05  
2020 54.664.471,93  
2021 66.766.684,60  
2022 4.643.924,38  
  
  
Castalla, 20 de juliol de 2018  
  
La consellera secretària,  
MÓNICA OLTRA JARQUE